Qozog‘iston prezidenti ish uchun kiyimlarini o‘zi tanlashini ma’lum qildi

Qozog‘iston prezidenti Nursulton Nazarboyev har doim ish kostyumlarini o‘zi tanlashini va bu borada stilistlar maslahatidan foydalanmasligini ma’lum qildi, deb xabar bermoqda “TASS”.

“Yaqinda bo‘lib o‘tgan Prezident kunida (1-dekabr) internetda mening bo‘yinbog‘larimni kim tanlab berishi va kostyumlarim qayerdan olinishi muhokama qilindi. Buni hech kim tanlab bermaydi: menda stilist ham, liboschi ham yo‘q”, − dedi Nazarboyev.
Shuningdek, Qozog‘iston prezidenti tig‘iz ish jadvaliga yaxshi jismoniy holat, mustahkam sog‘liq, sport va mehnat tufayli ulgurayotganini ma’lum qilgan. “Men oddiy ishchi-dehqonman, eng quyi qatlamdan chiqqanman. Asl kasbim − ishchi, qo‘lida belkurak bilan ishlovchi metallurgman. Bu meni hamma ishimni o‘zim qilishimga o‘rgatgan”, − dedi Qozog‘iston prezidenti.